section_heading: Tretman zarobljenika
paragraph_text: Većina smrtno stradalih zatvorenika umrli su od zlostavljanja, bolesti, izgladnjivanja i pretjeranog rada ili su direktno smaknuti. Zatvorenici su prisilno zatvarani i najčešće transportirani vlakovima (prijevoz je trajao i po nekoliko dana, odnosno tjedana). U vagonima (često onima koji su služili za prijevoz stoke) su vladali nehumani uvjeti. Prenapučenost i nedostatak vode i hrane uzrokovali su smrt mnogo zatvorenika prije nego što bi uopće došli do koncentracijskog logora.